**JEGYZŐKÖNYV**

**Készült Kaposújlak Községi Önkormányzat Képviselő-testülete**

**2020. augusztus 17. napján megtartott soron következő testületi üléséről**.

**Jelen vannak**: Csabai Tamás polgármester

Gál László képviselő

Lecső Péter képviselő

Vajda Jenő képviselő

Szántó Szilárd képviselő

**Meghívottként tanácskozási joggal**: dr. Mészáros Renáta jegyző

**Jegyzőkönyvvezető:** Puskás Ferencné

**Csabai Tamás polgármester** köszöntötte képviselő-társait, a hivatal dolgozóit. Megállapította, hogy az 5 tagú képviselő-testület 5 tagja jelen van, az ülés határozatképes, azt megnyitotta.

Jegyzőkönyv-hitelesítőnek Vajda Jenő képviselőt javasolta megválasztani.

A polgármester javaslatára a Képviselő-testület 5 igen szavazattal egyhangúan a következő határozatot hozta:

**25/2020. (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy jegyzőkönyv-hitelesítőnek Vajda Jenő képviselőt választja.

**Felelős:** Csabai Tamás polgármester

**Határidő:** 2020.augusztus 17.

**Csabai Tamás polgármester**

Kérte a meghívóban szereplő napirendi pontok elfogadását.

A képviselő-testület egyhangúan 5 igen szavazattal elfogadta a meghívóban szereplő napirendi pontokat:

**26/2020. (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy testületi ülésén az alábbi napirendi pontokat tárgyalja:

***Napirend:***

1. **Járda üzemeltetése átadás önkormányzatnak**

(Előadó: Csabai Tamás polgármester)

1. **NAV. általános jegyzőkönyv**

(Előadó: Csabai Tamás polgármester)

1. **Szociális tüzifa pályázat benyújtásáról 2020**

(Előadó: Csabai Tamás polgármester)

1. **Tanévkezdési támogatás 2020**

(Előadó: Csabai Tamás polgármester)

1. **Rendezési terv, módosítási kérelmek**

(Előadó: Csabai Tamás polgármester)

1. **Egyebek**

(Előadó: Csabai Tamás polgármester)

**Felelős:** Csabai Tamás polgármester

**Határidő:** 2020. augusztus 17.

**Csabai Tamás polgármester**

Kérte, hogy a második napirendi pontot, a NAV. általános jegyzőkönyvről, zárt ülés keretében tárgyalják, mivel olyan témát és adatokat tartalmaz, ami indokolttá teszi a zárt ülést.

A Képviselő-testület a polgármester javaslatát elfogadta, és 5 igen szavazattal az alábbi határozatot hozta.

**27/2020. (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy a 2. napirendi pontot a NAV. általános jegyzőkönyvről zárt ülés keretében tárgyalja.

**Felelős:** Csabai Tamás polgármester

**Határidő:** 2020. augusztus 17

1. **Járda üzemeltetése átadás önkormányzatnak**

(Előadó: Csabai Tamás polgármester)

**Csabai Tamás polgármester**

Elmondta, hogy a 058.hrsz ingatlan a Magyar Állam és a Magyar Közút NZrt tulajdonában van, és térítésmentesen átadna az önkormányzatnak, de ezzel kapcsolatos költséget az önkormányzatnak kellene vállalni, ami akár 300 000 Ft. is lehet.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi határozatot hozta.

**28/2020. (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy a 058.hrsz-ú ingatlan megosztását abban az esetben fogadja el, ha a Magyar Közút Nonprofit Zrt. a megosztással járó teljes költséget átvállalja.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

1. **Szociális tüzifa pályázat benyújtásáról 2020**

(Előadó: Csabai Tamás polgármester)

**Csabai Tamás polgármester**

Elmondta, hogy a Belügyminisztérium újra pályázatot írt ki a települési önkormányzatok szociális célú tüzelőanyag vásárláshoz kapcsolódó támogatására. Kaposújlak településen igényelhető mennyiség 46 m3, ehhez még a településnek kell rendelni. A pályázatot elektronikusan kell benyújtani, 2020. augusztus 31.-ig.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi határozatot hozta.

**29/2020 (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy BM rendelet alapján pályázatot nyújt be a Magyar Államkincstár Somogy Megyei Igazgatóságához szociális célú tüzelőanyag vásárláshoz kapcsolódó támogatásra, a maximum igényelhető 46 erdei m3 keménylombos tűzifa vásárlására.

Az igényelt tűzifa mennyisége alapján az önkormányzat **a pályázat elnyerése esetében szükséges önrészt** költségvetéséből biztosítani fogja. Az önkormányzat a szociális célú tűzifában részesülőtől ellenszolgáltatást nem kér, a támogatottak részére ingyenesen kiszállítja a megítélt tüzelőanyagot.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

1. **Tanévkezdési támogatás 2020**

(Előadó: Csabai Tamás polgármester)

**Csabai Tamás polgármester**

Elmondta, hogy az elmúlt évek gyakorlatához hasonlóan az idén is szeretné támogatni az önkormányzat, az óvodások, iskolások tanévkezdését. Javasolta, hogy az elmúlt vészhelyzetre tekintettel azokat a családokat, ahol a szülők elveszítették munkájukat, vagy fizetés nélküli szabadságra kényszerültek, ott az adott jogviszonyhoz tartozó támogatás összegének a kétszeresét adják a családoknak, megkönnyítve a beiskolázást. Emellett javasolta, hogy 1000 Ft.-tal emeljék meg az elmúlt évben megállapított támogatást.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi határozatot hozta.

**30/2020 (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy a vészhelyzet ideje alatt 2020-03-01.napjától 2020-06-18. napjáig – a támogatott gyermek egyik, vagy mindkét szülője tekintetében - a munkájukat elveszített, vagy fizetés nélküli szabadságra küldött családoknál, a beiskolázási támogatást az adott jogviszonyhoz tartozó támogatás összegének 1 alkalommal a kétszeres kifizetésében határozza meg. Erre igazolásként munkáltatói igazolás, vagy munkaviszony megszüntetésének iratai fogadhatók el.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

**31/2020 (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy az iskolakezdési támogatás egyes kategóriájára meghatározott összege csak az állandó lakcímmel rendelkező, óvodások, általános iskolások, illetve nappali tagozatos első képzésben résztvevő tanulók – szakmunkások, középiskolások, főiskolások, egyetemisták – részére kerül kifizetésre. A támogatás minden kategóriáját egységesen 1000 Ft - tal megemeli.

|  |  |
| --- | --- |
| Óvodások | 5.500,- Ft |
| Általános iskolások | 6.500,- Ft |
| Középiskolások | 7.500,- Ft |
| Egyetemisták, főiskolások | 9.000,- Ft |

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

Kaposújlak Községi Önkormányzat Képviselő-testületének

**…./2020. (X.01.) önkormányzati rendelete**

**a szociális ellátások helyi szabályairól szóló 2/2015. (II.23.)**

**önkormányzati rendelet módosításáról**

*(A rendelet pontos szövege e jegyzőkönyv mellékletét képezi.)*

**4.)Rendezési terv, módosítási kérelmek**

(Előadó: Csabai Tamás polgármester)

**Csabai Tamás polgármester**

Elmondta, hogy a rendezési terv módosítására két kérelem érkezett, egy szóban és egy írásban. Beke István csak az épületet szeretné megvenni a területet nem. A testület annyit tehet, hogy elvi hozzájárulást megadhatja, a falu érdekeit és a rendezési tervet figyelembe véve, ha lehetősége van. akkor elindíthatja a telekmegosztást és vásárlást. A másik kérelem, amit szóban tett a Bedenek és Társa Bt., hogy a telepe előtt van egy széles parkoló, amit szeretne egybe vonatni. Ha sikerülne, akkor bővülhetne az üzlete. Ahhoz, hogy az önkormányzat ezt a területet eladhassa, rendezési terv módosítására van szükség.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi határozatot hozta.

**32/2020 (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy 020/4 hrsz.-on található ingatlan telekmegosztásához, a falu érdekeit figyelembe véve és a rendezési tervvel összehangolva az elvi hozzájárulást megadja, azzal a feltétellel, hogy az összes járulékos költség a vevőt terheli.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

**33/2020 (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy a Bedenek és Társa Bt. részére a telep előtti parkoló megvásárlásához, a rendezési tervvel összehangolva az elvi hozzájárulást megadja, azzal a feltétellel, hogy az összes járulékos költség a vevőt terheli.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

1. **Egyebek**

(Előadó: Csabai Tamás polgármester)

**-Dolgozó felvétele**

**Csabai Tamás polgármester**

Elmondta, hogy megnövekedett az önkormányzat zöld területe, és egy dolgozó tartósan távol van betegsége miatt. A közfoglalkoztatási program is egyre szűkül, ezért szükségesnek látja 1 ember felvételét, aki a közelmúltban megvásárolt halastóhoz is ért és aktívan rész vesz a közterület fenntartásában is.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi határozatot hozta.

**34/2020. (VIII.17.) Kt. határozat**

Kaposújlak Községi Önkormányzat Képviselő-testülete úgy határozott, hogy a zöldterület karbantartására, a dolgozói létszám 1 fővel történő megnöveléséhez hozzájárul.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. augusztus 17

A polgármester megköszönte a képviselő-testület munkáját és a következő napirendi pontot zárt az ülésen folytatja.

K.m.f.

**dr. Mészáros Renáta Csabai Tamás**

jegyző polgármester

**Vajda Jenő**

képviselő

jegyzőkönyv-hitelesítő